《九日登屏山》
宋代·李訦

有约携壶九日游，扶筇选胜豁双眸。
天空晴送群峰翠，野旷寒双落木愁。
浊酒故饶狂士态，黄花羞插老人头。
凭高不管风吹帽，坐破屏山一色秋。

作者简介：（1144—1220）宋泉州晋江人，祖籍济州钜野，字诚之，号臞庵。李邴孙。以祖荫入仕。历知黄、袁二州，以治绩迁夔州路提点刑狱，除转运判官，擢大理少卿，免归。后起帅广西，除宝谟、敷文阁待制，出知建宁府，奉祠。有《续通鉴长编分类》、《谈丛》等。